#### Výbor Národnej rady Slovenskej republiky

 **pre financie a rozpočet**

 34. schôdza

3644/2011

 **286**

**U z n e s e n i e**

**Výboru Národnej rady Slovenskej republiky**

**pre financie a rozpočet**

**z 15. novembra 2011**

Výbor Národnej rady Slovenskej republiky pre financie a rozpočet prerokoval vládny návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a o zmene a doplnení niektorých zákonov (tlač 509) **a**

1. **súhlasí**

s  vládnym návrhom zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a o zmene a doplnení niektorých zákonov (tlač 509)

1. odporúča

 Národnej rade Slovenskej republiky

# vládny návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a o zmene a doplnení niektorých zákonov (tlač 509) schváliť s pozmeňujúcimi a doplňujúcimi návrhmi tak, ako sú uvedené v prílohe tohto uznesenia

##### ukladá

#####  predsedovi výboru

 informovať predsedu Národnej rady Slovenskej republiky o výsledku

 prerokovania uvedeného vládneho návrhu vo výbore

 **Jozef K o l l á r**

 predseda výboru

 **Zuzana Aštaryová**

 overovateľka výboru

#### Výbor Národnej rady Slovenskej republiky

 **pre financie a rozpočet**

Príloha k uzn. **č. 286**

34. schôdza

**Pozmeňujúce a doplňujúce návrhy**

# k vládnemu návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a o zmene a doplnení niektorých zákonov

# (tlač 509)

**––––––––––––––––––––––––––––––––––––––––––––––––––––––––––––––––––––––––––––––**

1. **K čl. I bod 12**

V § 17a sa v texte ods. 7 slová „tohto paragrafu“ nahrádzajú slovami „odsekov 1 až 6“.

Ide o legislatívno-technickú pripomienku súvisiacu s úpravou vnútorného odkazu, ktorý by v nezmenenom znení odkazoval nie len na odseky 1 až 6, ale aj na odsek 7, teda odsek 7 by odkazoval aj sám na seba.

1. **K čl. I bod 13**

V § 21 sa v ods. 1 úvodnej vete vypúšťa slovo „písm.“ za slovom „alebo“ a dvojbodka.

Ide o legislatívno-technickú pripomienku.

1. **K čl. I bod 13**

V § 21 ods. 1 písm. a) sa vypúšťajú slová „alebo do lehoty ustanovenej osobitným predpisom28d)“ a na konci bodu 13 sa pripája táto veta: **„**Poznámka pod čiarou k odkazu 28d sa vypúšťa.“.

Úprava sa navrhuje v nadväznosti na úpravu v čl. II, v ktorom sa tieto lehoty vypúšťajú.

1. **K čl. I bod 13**

V § 21 sa v ods. 2 vypúšťajú slová „a to“.

Ide o legislatívno-technickú pripomienku.

1. **K čl. I bod 13**

V § 21 sa v ods. 5 za slovo „zverejní“ vkladajú slová „najmenej na jeden rok“ a slová „že uložila účtovnú závierku“ nahrádzajú slovom „o uložení účtovnej závierky“. Posledná veta sa vypúšťa.

Ide o legislatívno-technickú pripomienku.

1. **K čl. I bod 18**

V § 22 sa v ods. 18 sa slová „tohto paragrafu“ nahrádzajú slovami „odsekov 1 až 17“.

Ide o legislatívno-technickú pripomienku.

1. **K čl. I bod 20**

V § 22a sa v ods. 7 slovo „zahrnovaný“ nahrádza slovom „zahrnuté“ a v poznámke pod čiarou k odkazu 29c sa slovo „Zákon“ nahrádza slovami „§ 2 zákona“.

Ide o legislatívno-technickú pripomienku, zároveň upozorňujeme, že v odseku 7 formulácia „okrem informácie a individuálnej účtovnej závierky“ nedáva zmysel. Spresnenie citácie poznámky pod čiarou k odkazu 29c) súvisí s tým, že citovaný zákon má 85 paragrafov.

1. **K čl. I bod 21**

V § 23 ods. 2 sa dopĺňa písmenami k) až m), ktoré znejú:

„k) konsolidované výročné správy obcí,

1. individuálne výročné správy vyšších územných celkov a
2. konsolidované správy vyšších územných celkov.“,

zároveň sa v § 23 ods. 2 písm. j vypúšťajú slová „konsolidované výročné správy obcí, individuálne výročné správy vyšších územných celkov a konsolidované správy vyšších územných celkov“.

Ide o legislatívno-technickú pripomienku, ktorá sprehľadňuje znenie ustanovenia a odstraňuje nedostatok predkladateľom predloženého znenia § 23 ods. 2 písm. j).

1. **K čl. I bod 21**

V § 23 ods. 6 znie:

„(6) Register sa člení na verejnú časť a neverejnú časť. Verejnú časť registra tvoria dokumenty podľa odseku 2 len

1. účtovnej jednotky, ktorá zostavuje účtovnú závierku podľa § 17a a 22,
2. obchodnej spoločnosti,
3. družstva,
4. štátneho podniku,
5. subjektu verejnej správy,
6. inej účtovnej jednotky, ak osobitný predpis29e) ustanovuje, že účtovná závierka týchto osôb má byť verejne prístupná.“.

Ide o legislatívno-technickú pripomienku, ktorá zohľadňuje § 56 ods. 1 Obchodného zákonníka aj vo vzťahu k poslednému pododseku.

1. **K čl. I bod 21**

V § 23 sa vypúšťa ods. 7.

Doterajší ods. 8 sa označuje ako ods. 7.

Ide o legislatívno-technickú pripomienku, ktorá zohľadňuje pripomienku k § 23 ods. 6 a využíva argument a contrario.

1. **K čl. I bod 21**

V § 23b ods. 4 sa slovo „g)“ nahrádza slovom „d)“.

Ide o legislatívno-technickú pripomienku, súvisiacu s pripomienkou k § 23 ods. 6.

1. **K čl. I bod 21**

V § 23b ods. 4 druhej vete sa vypúšťajú slová „a do obchodného vestníka“.

Úprava sa navrhuje v nadväznosti na úpravu v § 21 a 23, v ktorom sa povinnosť zverejňovania účtovnej závierky obchodnom vestníku nahradila zverejňovaním v registri účtovných závierok.

1. **K čl. I bod 25**

V § 24 ods. 7 sa slová „tohto paragrafu“ nahrádzajú slovami „odsekov 1 až 6“.

Ide o legislatívno-technickú pripomienku.

1. **K čl. I bod 28**

V § 25 ods. 1 písm. e) treťom bode sa za slovo „fondu“ vkladá čiarka a slová „ak osobitný predpis neustanovuje inak35ab)“ a na konci bodu 28 sa pripája tento text:

 „Poznámka pod čiarou k odkazu 35ab znie:

„35ab) § 88b zákona č. 43/2004 Z. z. v znení zákona č. 334/2011 Z. z.“.“.

Úprava sa navrhuje v nadväznosti na prijatie zákona č. 334/2011 Z. z., ktorý ustanovuje oceňovanie cenných papierov odlišne.

1. **K čl. I bod 30**

V § 28 ods. 2 znie:

„Poznámka pod čiarou k odkazu 44 znie:

„44) Napríklad zákon č. 183/2000 Z. z. o knižniciach, o doplnení zákona Slovenskej národnej rady č. 27/1987 Zb. o štátnej pamiatkovej starostlivosti a o zmene a doplnení zákona č. 68/1997 Z. z. o Matici slovenskej v znení neskorších predpisov, zákon č. 49/2002 Z. z. o ochrane pamiatkového fondu v znení neskorších predpisov, zákon č. 319/2002 Z. z. o obrane Slovenskej republiky v znení neskorších predpisov, zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov, zákon č. 581/2004 Z. z. v znení neskorších predpisov, zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov.“.“.

Ide o legislatívno-technickú pripomienku, keďže predkladateľom navrhovaná zmena ustanovenia je nadbytočná.

1. **K čl. I bod 33**

V § 38 ods. 2 sa vypúšťajú slová „a to“ a „však“.

Ide o legislatívno-technickú úpravu.

1. **K čl. I bod 33**

V § 38 ods. 3 sa slová „Za porušenie“ nahrádzajú slovom „Porušením“ a slová „sa nepovažuje“ sa nahrádzajú slovami „nie je“.

Ide o legislatívno-technickú úpravu.

1. **K čl. I bod 33**

V § 38 ods. 4 sa slová „osobitný predpis“ nahrádzajú slovami „daňový poriadok“ a vypúšťa sa odkaz 47ae a poznámka pod čiarkou k odkazu 47ae.

Ide o legislatívno-technickú pripomienku.

1. **K čl. I bod 33**

V § 38 ods. 5 sa slovo „dobu“ nahrádza slovom „čas“ a slová „pri ktorých k správnemu deliktu došlo“ sa nahrádzajú slovami „spáchania správneho deliktu“.

Ide o legislatívno-technickú pripomienku.

1. **K čl. V**

V citácii novelizovaného zákona nahradiť text „...“ slovom „316“.

Posledná novela zákona bola medzičasom publikovaná v čiastke 101 Zbierky zákonov pod číslom 316.

1. **K čl. VI**

V úvodnej vete k zákonu sa slová „zákona č. 256/2011 Z. z. a zákona č. 258/2011 Z. z.“ nahrádzajú slovami „zákona č. 256/2011 Z. z., zákona č. 258/2011 Z. z. a zákona 381/2011 Z. z.“

Úprava sa navrhuje v nadväznosti na prijatie zákona č. 381/2011 Z. z.

1. **K čl. XII**

V citácii novelizovaného zákona sa text „...“ nahrádza slovom „314“.

Posledná novela zákona bola medzičasom publikovaná v čiastke 101 Zbierky zákonov pod číslom 314.

1. **K čl. XVII bod 1**

V § 109 ods. 1 písm. a) sa vypúšťajú slová „o tomto bez zbytočného odkladu informuje Národnú banku“ sa nahrádzajú slovami „toto bez zbytočného odkladu oznámi Národnej banke“.

Ide o legislatívno-technickú pripomienku.

1. **K čl. XXIII bod 6**

V § 29 ods.1 písm. c) sa vypúšťa slovo „kalendárnych“.

Ide o legislatívno-technickú pripomienku.

1. **K čl. XXV**

V § 35 ods. 5 slová „prevádzkovateľov hazardných hier, pre ktoré“ nahrádzajú slovami „prevádzkovateľa hazardnej hry, pre ktorého“.

Ide o legislatívno-technickú pripomienku.

1. **K čl. XXXIV nový bod**

Článok XXXIV sa dopĺňa bodom 6, ktorý znie:

„6. V § 96 ods. 1 písm. h) sa vypúšťajú slová „ako aj spôsob a termíny predkladania účtovnej závierky a konsolidovanej účtovnej závierky uvedenej v § 76 ods. 5 do Národnej banky Slovenska,“.

Úprava sa navrhuje vzhľadom na to, že novela zákona č. 492/2009 Z. z. bola prijatá na rokovaní NR SR dňa 19.10.2011 (tlač 437) a navrhovaným znením sa napĺňa zámer zriadenia registra účtovných závierok ako jediného miesta predkladania účtovných závierok.

1. **K čl. XLI**

Je potrebné v citácii novelizovaného zákona nahradiť text „...“ slovom „351“.

Posledná novela zákona bola medzičasom publikovaná v čiastke 111 Zbierky zákonov pod číslom 351.

1. **K čl. XLII**

V citácii novelizovaného zákona sa text „...“ nahrádza slovom „324“.

Posledná novela zákona bola medzičasom publikovaná v čiastke 103 Zbierky zákonov pod číslom 324.

1. **K. čl. XLII bod 1**

V  § 36 ods. 2 sa za slová „prvej vete“ vkladajú slová „a § 54 ods. 6 prvej vete“.

Ide o legislatívno-technickú pripomienku.

**30. K čl. XLII bod 1**

 V čl. XLII bode 1 sa označenie odkazu 20a nahrádza označením odkazu 21a a poznámka pod

 čiarou k odkazu 20a sa nahrádza poznámkou pod čiarou 21a.

Úprava sa navrhuje vzhľadom na to, že znenie zákona č. 324/2011 Z. z. prijaté NR SR 14.9.2011 malo odlišne označené poznámky pod čiarou oproti zneniu predloženému na prekovanie do NR SR.

1. **K čl. XLII bod 2**

V § 36 ods. 2 sa za slová „druhej vete“ vkladajú slová „a § 54 ods. 6 druhej vete“.

Ide o legislatívno-technickú pripomienku.

1. **K čl. XLII**

V čl. XLII sa vypúšťajú 4 a 5 bod a doterajší 6 a 7 bod sa označujú ako 4 a 5 bod.

Ide o legislatívno-technickú pripomienku súvisiacu s pripomienkami k čl. XLII  prvému bodu (k § 36 ods. 2 prvej vete) a druhému bodu (k § 36 ods. 2 druhej vete).